Liitiumelement

pisi|175px|Liitiumpatarei (9 V) ja liitiumelemendid (tüüp AA ja tüüp AAA) 
Liitiumelement on primaarelement, mille negatiivse elektroodi (anoodi) aktiivaineks on liitium; sellele on juhtivuse suurendamiseks lisatud grafiiti ja muid lisandeid. Liitiumi kasutatakse selle suure elektrokeemilise aktiivsuse pärast. Positiivne elektrood võib olla sõltuvalt elemendi tüübist mitmesugusest suure oksüdatsioonivõimega materjalist, millele vastavalt on liitiumelemendi pinge 1,5–3,5 V. Kuna liitium reageerib aktiivselt veega (isegi niiske õhuga), saab elektrolüüdina kasutata ainult veevabu lahuseid või tahkiseid (tahkeid aineid).
Omadused
Liitiumelementidel on suur erienergia (energiatihedus mahu- või massiühiku kohta), kõrge püsiv pinge ja kasutatavus ka eriti madalatel temperatuuridel. Hea hermeetilisuse tõttu toimub isetühjenemine väga aeglaselt: 10-aastase säilitamise järel on alles 80–90% laengust. 
Tüübid ja kasutusalad
Toodetakse mitmesugust tüüpi liitiumelemente sõltuvalt katoodi ja elektrolüüdi materjalist. Kõige rohkem kasutatakse liitium-mangaandioksiidelemente. Liitiumelemente valmistatakse erinevas suuruses elementide ja patareidena. Tuntuimad on õhukesed kettakujulised elemendid.
 Liitiumelementide tüübid, pinged ja kasutuskohadTüüp  Avaahelapinge  Keskmine tööpinge  Kasutuskohad; selgitusedLiitium-mangaandioksiidelementLiMnO2  3,5…3,0 V  2,9 V Kaamerad, kellad; arvuti emaplaadil reservtoiteallikanaLiitium-süsinikmonofluoriidelementLi(CF)n  3,2…3,0 V  3,1…2,5 V  Annab tugevamat voolu kui liitium-mangaandioksiidelement, ent on kallim; kasutatakse meditsiiniaparatuurisLiitium-tionüülelementLiSOCl2 3,7 V  3,4 V  Valveseadmed, elektroonilised energiaarvestidLiitium-joodelementLiI2  2,8 V  2,795 V  SüdamerütmuridLiitium-raudsulfiidelementLiFeS2  1,8 V  1,5 V  Fototehnika
Vaata ka
Keemiline vooluallikas
Primaarelement
Nööpelement
Välislingid

Lithium batteries
Properties of non-rechargeable lithium batteries

Kategooria:Keemilised vooluallikad